UN MARCHAND DE PARIS. 407 
MU d. feu Ganaye, ny ne sait que personne en ayt rien retiré, et moings 
-:iit-il que sont devenus ses papiers, livres de raisons, instrumens 
• l'aulcunes debtes qu'il luy pensât appartenir ny aulcune marchan- 
dise ; 
Bien est vray que luy qui respond venoit, par fois, parler avec luy 
aux d. prisons et qu'il auroit dict an déposant qu'il auroit trois cens 
charges de pastel en ceste ville, sans luy espécifier Tendroict où il 
Tavoit, luy dict aussy qu'il n'avoit guières qu'il en avoit chargé pour 
Rouen autres trois cens charges avec le sire Jesse, qu'il en avoit 
aussy faict charger quelque quantité pour envoyer au d. Rouen et 
n'avoit guières. 
Peut avoir deux ans ou environ, le d. feu Ganaye dict au déposant, 
estant pour lors en ceste ville, qu'il auroit preste à Monsieur le Gref- 
fier criminel de ceste ville la somme de dix mil livres, c'estoit au 
temps que le d. seigneur greffier avoit marié une sienne fille; mais il 
ne luy dict poinct s'il en avoit cédule ou instrument. Et au commen- 
cement des troubles derniers qui commencèrent à la feste Sainct- 
Michel mil cinq cens soixante sept, il seroit allé voir le d. Ganaye à 
la maison du d. seigneur greffier criminel, où pour lors, iceluy Ga- 
naye estoit arresté, comme il disoit, et luy auroit monstre, iceluy 
Ganaye , dans ung estude de la d. maison , ung coffre de fer de lon- 
gueur de quatre pans ou d'environ dans lequel le d. feu Ganaye 
tenoit son argent, comme il dict luy en avoir veu tirer quelques som- 
mes, mais ne sauroit-il espécifier quelles sommes il y pouvoit avoir 
pour ce que ne luy dict pas. Auroit-il aussy ouy dire, ne sauroit dire 
à qui que le d. Ganaye avoit quelques draps en une sienne maison 
qu'il auroit à la rue de la Pomme, et, peult avoir cinq ou six jours, 
Monsieur Bole, marchand, bourgeois de ceste ville, avoit dict au dé- 
posant qu'il estoit débiteur au d. feu Ganaye de la somme de cent 
cinquante livres ou environ, ne sait d'où procédoit la d. debte. Au- 
roit-il aussy ouy dire à ung nommé Adrien La Lande , marchand de 
Toie, en Ghampaigne, qui est logé à la maison d'une nommée donne 
Jehanne, rue de Tripières, près la maison du sire Audouet, que ung 
nommé Bernard Gardon , aussy marchand , se tenant en mesme logis 
de la d. donne Jehanne, debvoit au d. feu Ganaye la somme de cin- 
quante quatre quadernes testones, et au seroient qu'il a faict, il ne 
sait poinct qu'autre personne luy dolbve aulcune somme d'argent. 
Et mieux exhorté dire la vérité, sy le dict feu Ganaye pendant son 
emprisonnement lui auroit donné charge, à luy qui dépose, apporter 
à ses frères qu'il a en la d. ville de Paris aulcune somme d'or^ou d'ar- 
gent, livres de raisons, instrumens ou cédules et aultres choses qui 
luy appartinssent ou s'il saict qui est celuy qui auroit eu la d. charge, 
Dict ne savoir rien de ce dessus. 
En puis pourquoi est ce que ce jourd'huy, environ l'heure du dis- 
ner, estant allé, le cappitaine du guet et compagnons de la livrée, à 
la maison d'Amanyeu Brucelles pour le constituer prisonnier aux fins 
de le conduire en la maison de céans, il se seroit caché, n'ayant 
voulu obéir aux injonctions que luy ont esté faictes de se rendre à 
justice. 
